

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 OPĆINSKO VIJEĆE

KLASA:024-03/25-01/42

URBROJ:2186-11-25-2

Vinica, 17. lipanj 2025.

**Z A P I S N I K**

s 1. – konstituirajuće sjednice Općinskog vijeća Općine Vinica, održane dana 17. lipnja 2025. godine, u prostorijama Općine Vinica, s početkom u 19,00 sati.

PRISUTNI VIJEĆNICI: Domagoj Kovačić, Marjana Majhen, Božidar Levanić, Ivan Kelemen, Mirko Jurič,

 Ivana Mraković, Melani Gavrić, Robert Kovačić, Krunoslav Kostanjevec, Filip Hohnjec,

 Marijan Mihalić, Robert Rudančić i Mario Bek

OSTALI PRISUTNI: dr.sc. Branimir Štimec, prof., općinski načelnik Općine Vinica

 Ana Cvetko, mag.iur. – pročelnica Jedinstvenog upravnog odjela Općine Vinica

 Biserka Jakopanec – upravno računovodstvena referentica JUO Općine Vinica

Na samom početku izvedene je himna RH, „ Lijepa naša domovino“.

**Ad 1)**

Pročelnica Jedinstvenog upravnog odjela Općine Vinica, Ana Cvetko, otvorila je konstituirajuću sjednicu te je svim vijećnicima čestitala na izboru i poželjela da ovu časnu i vrlo odgovornu dužnost obavljaju s puno uspjeha i dobrih rezultata na dobrobit svih žitelja Općine Vinica.

Isto tako pročelnica je pozdravila i ponovno izabranog načelnika, dr.sc. Branimira Štimca, prof, koji je također prisustvovao sjednici.

Pročelnica je nakon toga prozvala vijećnike, koji su u skladu s utvrđenim rezultatima izbora izabrani u Općinsko vijeće Općine Vinica te je prozvala:

Branimira Štimca, Krunoslava Kostanjevca, Kseniju Humek, Maria Beka, Ivana Kelemena, Mirka Juriča, Predraga Štromara, Zorana Mikaca, Melani Gavrić, Marijana Mihalića, Domagoja Kovačića, Božidara Levanića i Božidara Šipeka.

Nakon toga je pročelnica upoznala vijećnike da se temeljem Zakona o lokalnim izborima za člana predstavničkog tijela može kandidirati i osoba koja obnaša neku od nespojivih dužnosti te ukoliko ista bude izabrana za člana predstavničkog tijela, do dana konstituiranja dužna je o svojoj odluci o nastavku obnašanja nespojive dužnosti, odnosno prihvaćanja dužnosti člana predstavničkog tijela, obavijestiti upravno tijelo Općine, a ukoliko navedena obavijest ne bude dostavljena u propisanom roku, vijećnički mandat miruje po sili zakona. Pročelnica je posebno istaknula da na konstituirajućoj sjednici, umjesto člana koji je stavio mandat u mirovanje ili mu mandat miruje po sili zakona, pravo sudjelovanja i odlučivanja ima zamjenik toga člana, sukladno članku 79. stavak 9. Zakona o lokalnim izborima.

Pročelnica je dalje istaknula da, ukoliko je vijećniku koji je mandat stavio u mirovanje, podnio ostavku ili mu mandat miruje po sili zakona određena zamjena, taj zamjenik ima pravo sudjelovanja i odlučivanja na konstituirajućoj sjednici.

Slijedom iznijetog, pročelnica je, u svrhu utvrđivanja kvoruma, prozvala vijećnike koji će na ovoj konstituirajućoj sjednici moći donositi odluke.

Pročelnica je prozvala:

Marjanu Majhen, Krunoslava Kostanjevca, Ivanu Mraković, Maria Beka, Ivana Kelemena, Mirka Juriča, Roberta Rudančića, Filipa Hohnjeca, Melani Gavrić, Marijana Mihalića, Domagoja Kovačića, Božidara Levanića i Roberta Kovačića

te je nakon prozivke konstatirala da je sjednici od ukupno 13 (trinaest), prisutno 13 (trinaest) vijećnika.

Pročelnica Cvetko ističe da, obzirom da je nazočna potrebna većina vijećnika, Vijeće može nastaviti s radom.

Za vođenje Zapisnika, pročelnica je predložila Biserku Jakopanec, a za ovjerovitelje zapisnika vijećnike: Domagoja Kovačića i Roberta Kovačića.

Nakon toga pročelnica je predložila dnevni red, koji je sadržan i u pozivu koji je dostavljen vijećnicima i sadrži točke koje se, sukladno Zakonu, izravno odnose na postupak konstituiranja predstavničkog tijela, odnosno predložila je slijedeći

**D N E V N I R E D:**

1. **OTVARANJE KONSTITUIRAJUĆE SJEDNICE OPĆINSKOG VIJEĆA (prozivka izabranih vijećnika,**

**utvrđivanje kvoruma, utvrđivanje dnevnog reda, određivanje zapisničara te dva ovjerovitelja zapisnika)**

**2. IZBOR MANDATNE KOMISIJE**

**3. IZVJEŠĆE MANDATNE KOMISIJE I VERIFIKACIJA MANDATA**

**a. Određivanje člana Općinskog vijeća koji će predsjedati sjednici do izbora predsjednika**

 **općinskog vijeća**

**b. Svečana prisega članova Općinskog vijeća**

**4. IZBOR ČLANOVA ODBORA ZA IZBOR I IMENOVANJE**

**5. IZBOR PREDSJEDNIKA I POTPREDSJEDNIKA OPĆINSKOG VIJEĆA**

**6. IZBOR ČLANOVA ODBORA ZA STATUTARNO- PRAVNA PITANJA**

**7. IZBOR ČLANOVA ODBORA ZA FINANCIJE I PRORAČUN**

**8. ODLUKA O VISINI NAKNADE ZA RAD ČLANOVA OPĆINSKOG VIJEĆA TE OSTALIH RADNIH TIJELA**

Pročelnica je upitala ima li prijedloga za izmjenu ili nadopunu dnevnog reda koji se mogu odnositi isključivo na čin konstituiranja.

Prijedloga za izmjenu ili dopunu dnevnog reda nije bilo.

Nakon izvršenog glasovanja, pročelnica je konstatirala da je za današnju sjednicu

 j e d n o g l a s n o utvrđen predloženi dnevni red, zapisničar i ovjerovitelji zapisnika, pa je Općinsko vijeće prešlo na drugu točku dnevnog reda.

**Ad 2)**

Pročelnica je upoznala vijećnike da se Mandatna komisija, kao jedno od radnih tijela Vijeća, osniva temeljem Zakona o lokalnoj i područnoj samoupravi, a sastav, broj članova, djelokrug i način rada utvrđeni su Statutom i Poslovnikom Vijeća.

Prema riječima pročelnice, osnovni zadatak Mandatne komisije su pitanja vezana uz utvrđivanje početka i prestanka mandata vijećnika, te druga pitanja vezana uz mandatna prava vijećnika.

Pročelnica je istaknula da na ovoj konstituirajućoj sjednici Mandatna komisija ima zadatak podnijeti Izvješće o provedenim izborima, konstatirati izabrane članove predstavničkog tijela, utvrditi koji vijećnici su stavili mandat u mirovanje ili im mandat miruje po sili zakona, ili su podnijeli ostavke na dužnost vijećnika, tko zamjenjuje te vijećnike te utvrditi člana predstavničkog tijela koji će preuzeti predsjedanje sjednicom do izbora predsjednika.

Isto tako pročelnica navodi da Mandatna komisija ima 3 člana te je u svojstvu predsjedavajućeg predložila slijedeće članove za izbor u Mandatnu komisiju:

 1. za predsjednika : Krunoslava Kostanjevca

 2. za člana : Marijana Mihalića

 3. za člana : Filipa Hohnjeca

Pročelnica je upitala ima li još prijedloga za izbor članova Mandatne komisije, a sukladno odredbama općih akata ovog vijeća.

Gospodin Filip Hohnjec predložio je:

Roberta Kovačića, za predsjednika

Domagoja Kovačića, za člana

Krunoslava Kostanjevca, za člana,

 temeljem Prijedloga potpisanog od strane vijećnika: Domagoja Kovačića, Božidara Levanića, Mirka Juriča, Melani Gavrić, Filipa Hohnjeca, Marijana Mihalića, Roberta Rudančića i Roberta Kovačića, a koji je Prijedlog priložen uz Zapisnik i čini njegov sastavni dio.

Pročelnica je pozvala vijećnike da se glasovanjem izjasne o prijedlogu vijećnika Filipa Hohnjeca te je nakon izvršenog glasovanja konstatirala da je sa o s a m glasova z a i p e t glasova p r o t i v

**usvojen Prijedlog kojim je izvršen izbor Mandatne komisije u sastavu:**

**Robert Kovačić, predsjednik,**

**Domagoj Kovačić, član i**

**Krunoslav Kostanjevec, član.**

**Rješenje o izboru Mandatne komisije, priloženo je uz Zapisnik i čini njegov sastavni dio.**

Pročelnica je odredila kraću stanku, u kojoj se Mandatna komisija povukla radi utvrđivanja Izvješća.

**Ad 3)**

Predsjednik Mandatne komisije gospodin Robert Kovačić, podnio je Izvješće Mandatne komisije Općine Vinica o provedenim izborima za Općinsko vijeće Općine Vinica.

Gospodin Kovačić upoznao je vijećnike da je Mandatna komisija, provjerila potvrde o izboru trinaest vijećnika Općinskog vijeća kao i sve druge izborne akte Općinskog izbornog povjerenstva, u svezi izbora te je utvrdila:

1. da su potvrde o izboru izdane od strane Općinskog izbornog povjerenstva, kao i svi drugi akti u svezi izbora ispravni, da u postupku izbora nije bilo nepravilnosti te da su izbori za Općinsko vijeće Općine Vinica provedeni sukladno Zakonu o lokalnim izborima („Narodne novine“ 144/12, 121/16, 98/19, 42/20, 144/20, 37/21)
2. da su u Općinsko vijeće Općine Vinica izabrani slijedeći vijećnici:

1. BRANIMIR ŠTIMEC
2. KRUNOSLAV KOSTANJEVEC,
3. KSENIJA HUMEK
4. MARIO BEK
5. IVAN KELEMEN sa Kandidacijske liste grupe birača nositelja Branimira Štimca
6. MIRKO JURIČ
7. PREDRAG ŠTROMAR
8. ZORAN MIKAC sa Kandidacijske liste Hrvatska narodna stranka – Liberalni demokrati-HNS, Hrvatska stranka umirovljenika- HSU, Nezavisni
9. MELANI GAVIĆ
10. MARIJAN MIHALIĆ
11. DOMAGOJ KOVAČIĆ sa Kandidacijske liste Hrvatske demokratske zajednice – HDZ
12. BOŽIDAR LEVANIĆ
13. BOŽIDAR ŠIPEK sa Kandidacijske liste grupe birača nositelja Božidara Levanića
14. da je na konstituirajuću sjednicu pristupilo ukupno 13 izabranih vijećnika Općinskog vijeća te su svi predali Potvrde o izboru izdane od strane Općinskog izbornog povjerenstva Općine Vinica.
15. da je slijedom odredbe članka 79. stavak 1. Zakona o lokalnim izborima vijećnik **Branimir Štimec** obavijestio Jedinstveni upravni odjel da je na lokalnim izborima izabran za općinskog načelnika Općine Vinica, koja dužnost je nespojiva sa obnašanjem dužnosti člana Općinskog vijeća te da mu mandat člana Općinskog vijeća Općine Vinica miruje, sukladno članku 90.stavak 1. Zakona o lokalnim izborima. Slijedom navedenog, Mandatna komisija utvrđuje da je Kandidacijska grupa birača nositelja Branimira Štimca temeljem članka 81. Stavak 4. Zakona o lokalnim izborima odredila **Marjanu Majhen,** prvu slijedeću neizabranu kandidatkinju s kandidacijske liste grupe birača kao zamjenicu Branimiru Štimcu.
16. da je vijećnica **Ksenija Humek**, izabrana sa Kandidacijske liste grupe birača, nositelja Branimira Štimeca, temeljem članka 79. stavak 7. Zakona o lokalnim izborima podnijela pisani zahtjev za mirovanje mandata iz osobnih razloga te da je Kandidacijska lista grupe birača, nositelja Branimira Štimeca, sukladno članku 81. stavak 4. Zakona o lokalnim izborima, kao zamjenicu odredila **Ivanu Mraković,** neizabranu kandidatkinju sa Kandidacijske liste.
17. da je vijećnik **Predrag Štromar**, izabran sa Kandidacijske liste Hrvatska narodna stranka- liberalni demokrati- HNS, Hrvatska stranka umirovljenika- HSU, Nezavisni, temeljem članka 79. stavak 7. Zakona o lokalnim izborima podnio pisani zahtjev za mirovanje mandata iz osobnih razloga te da je Kandidacijska lista Hrvatska narodna stranka- liberalni demokrati- HNS, Hrvatska stranka umirovljenika- HSU, Nezavisni, sukladno članku 81. stavak 3. Zakona o lokalnim izborima, kao zamjenika odredila **Roberta Rudančića**, neizabranog kandidata sa Kandidacijske liste.
18. da je vijećnik **Zoran Mikac**, izabran sa Kandidacijske liste Hrvatska narodna stranka- liberalni demokrati- HNS, Hrvatska stranka umirovljenika- HSU, Nezavisni, temeljem članka 80. stavak 1. Zakona o lokalnim izborima podnio pisanu ostavku ovjerenu kod Javnog bilježnika Gordane Večerić, Pregrada, J. Leskovara 7/4, broj OV-1982/2025 od dana 11. lipnja 2025. godine, te da je Kandidacijska lista Hrvatska narodna stranka- liberalni demokrati- HNS, Hrvatska stranka umirovljenika- HSU, Nezavisni, sukladno članku 81. stavak 3. Zakona o lokalnim izborima, kao zamjenika odredila **Filipa Hohnjec**, neizabranog kandidata sa Kandidacijske liste.
19. da je vijećnik **Božidar Šipek**, izabran sa Kandidacijske liste grupe birača, nositelja Božidara Levanić, temeljem članka 80. stavak 1. Zakona o lokalnim izborima podnio pisanu ostavku ovjerenu kod Javnog bilježnika Stjepan Trstenjak, Varaždin, Trg slobode 1, broj OV-3302/2025 od dana 11. lipnja 2025. godine, te da je Kandidacijska lista grupe birača, nositelja Božidara Levanić, sukladno članku 81. stavak 4. Zakona o lokalnim izborima, kao zamjenika odredila **Miljenka Sodara**, neizabranog kandidata sa Kandidacijske liste.
20. da je vijećnik **Miljenko Sodar**, izabran sa Kandidacijske liste grupe birača, nositelja Božidara Levanić, temeljem članka 80. stavak 1. Zakona o lokalnim izborima podnio pisanu ostavku ovjerenu kod Javnog bilježnika Stjepan Trstenjak, Varaždin, Trg slobode 1, broj OV-3301/2025 od dana 11. lipnja 2025. godine, te da je Kandidacijska lista grupe birača, nositelja Božidara Levanić, sukladno članku 81. stavak 4. Zakona o lokalnim izborima, kao zamjenika odredila **Roberta Kovačića**, neizabranog kandidata sa Kandidacijske liste.
21. da su sva pitanja vezana uz mandate vijećnika riješena i provedena u skladu sa zakonom te predlaže da se izabranim vijećnicima kao i zamjenicima vijećnika određenim sukladno članku 81. Zakona o lokalnim izborima danas verificira mandat.
22. Sukladno navedenom Mandatna komisija utvrđuje da Općinsko Vijeće Općine Vinica čine slijedeći članovi:
23. MARJANA MAJHEN
24. KRUNOSLAV KOSTANJEVEC,
25. IVANA MRAKOVIĆ
26. MARIO BEK
27. IVAN KELEMEN
28. MIRKO JURIČ
29. ROBERT RUDANČIĆ
30. FILIP HOHNJEC
31. MELANI GAVIĆ
32. MARIJAN MIHALIĆ
33. DOMAGOJ KOVAČIĆ
34. BOŽIDAR LEVANIĆ
35. ROBERT KOVAČIĆ
36. U skladu s odredbama članka 87. stavak 4. Zakona o lokalnim izborima, a prema podacima izabranih i prethodno verificiranih vijećnika potrebno je odrediti prvog izabranog člana s kandidacijske liste koja je dobila najviše glasova, a koji će predsjedati sjednicom do izbora predsjednika Vijeća. Mandatna komisija utvrđuje da je najveći broj vijećnika dobila kandidacijska lista grupe birača nositelja Branimira Štimca te da je prvi izabrani član s navedene kandidacijske liste Branimir Štimec, čija je dužnost nespojiva, a prvi sljedeći izabrani član s predmetne kandidacijske liste je Krunoslav Kostanjevec, te će on predsjedavati sjednicom do trenutka izbora predsjednika Općinskog vijeća.
37. Mandatna komisija predlaže Općinskom vijeću da ovo Izvješće primi na znanje.

Nakon podnesenog Izvješća od strane Mandatne komisije, pročelnica Cvetko, prozvala je vijećnike koji će prema Izvješću Mandatne komisije obnašati dužnost vijećnika te je prozvala:

MARJANU MAJHEN, KRUNOSLAVA KOSTANJEVCA, IVANU MRAKOVIĆ, MARIA BEKA, IVANA KELEMENA, MIRKA JURIČA, ROBERTA RUDANČIĆA, FILIPA HOHNJECA, MELANI GAVRIĆ, MARIJANA MIHALIĆA, DOMAGOJA KOVAČIĆA, BOŽIDARA LEVANIĆA i ROBERTA KOVAČIĆA.

Pročelnica je konstatirala da je prozvanim vijećnicima mandat verificiran te je još je jednom utvrdila da od ukupno 13 (trinaest) vijećnika, sjednici prisustvuje 13 (trinaest) vijećnika odnosno da postoji kvorum za nastavak sjednice i donošenje pravovaljanih odluka.

Nadalje pročelnica je istaknula da je Mandatna komisija utvrdila da je najveći broj glasova dobila kandidacijska lista grupe birača nositelja Branimira Štimca, a da prvi izabrani član s navedene kandidacije liste, gospodin Branimir Štimec ne može obnašati dužnost člana Općinskog vijeća zbog nespojivosti dužnosti te je Mandatna komisija utvrdila da je sljedeći izabrani kandidat s predmetne liste Krunoslav Kostanjevec, koji će predsjedati sjednicom do trenutka izbora predsjednika Općinskog vijeća.

Pročelnica je pozvala gospodina Krunoslava Kostanjevca da preuzme predsjedanje sjednicom do izbora predsjednika Općinskog vijeća.

Predsjedanje sjednicom preuzeo je vijećnik Krunoslav Kostanjevec te je zamolio sve vijećnike, koji će prema Izvješću Mandatne komisije obnašati dužnost vijećnika, da ustanu i polože prisegu na način da, nakon što on pročita tekst prisege, odgovore sa riječju „prisežem“.

Predsjedatelj Kostanjevec pročitao je tekst prisege, nakon čega su vijećnici odgovorili s „prisežem“, a tekst prisege svaki je vijećnik osobno potpisao te su tako potpisane prisege priložene uz Zapisnik i čine njegov sastavni dio.

**Ad 4)**

Predsjedatelj, gospodin Kostanjevec, upoznao je vijećnike da je potrebno izabrati Odbor za izbor i imenovanja to iz razloga što je to radno tijelo, sukladno sa Statutu i Poslovniku, ovlašteno za predlaganje kandidata za predsjednika i potpredsjednika Općinskog vijeća, kao i za sve ostale izbore i imenovanja iz nadležnosti Općinskog vijeća.

Nadalje gospodin Kostanjevec navodi da Odbor za izbor i imenovanja broji 5 članova, odnosno ima predsjednika i četiri člana, koji se u pravilu biraju iz redova Općinskog vijeća.

Predsjedatelj gospodin Kostanjevec predložio je da Vijeće, u Odbor izabere slijedeće vijećnike:

Marjanu Majhen za predsjednicu te

Krunoslava Kostanjevca, Ivanu Mraković, Maria Beka i Ivana Kelemena za članove

temeljem Prijedloga potpisanog od strane vijećnika: Krunoslava Kostanjevca, Marjane Majhen, Ivane Mraković, Maria Beka i Ivana Kelemena , a koji je priložen je uz Zapisnik i čini njegov sastavni dio.

Predsjedatelj je upitao ima li još prijedloga za izbor Odbora za izbor i imenovanja.

Vijećnik Božidar Levanić predložio je:

Mirka Juriča, za predsjednika te

Marijana Mihalića, Roberta Kovačića, Roberta Rudančića i Marjanu Majhen za članove,

temeljem Prijedloga potpisanog od strane vijećnika: Melani Gavrić, Božidara Levanića, Mirka Juriča, Domagoja Kovačića, Marijana Mihalića, Roberta Rudančića, Roberta Kovačića i Filipa Hohnjeca, a koji je Prijedlog priložen uz Zapisnik i čini njegov sastavni dio.

Općinsko vijeće glasovalo je prvo o prijedlogu predsjedatelja, gospodina Kostanjevca te je predsjedatelj nakon izvršenog glasovanja konstatirao da je z a prijedlog glasovalo p e t vijećnika, dok je o s a m vijećnika glasovalo p r o t i v prijedloga.

Nakon toga Općinsko vijeće glasovalo je o prijedlogu gospodina Božidara Levanića te je nakon izvršenog glasovanja, predsjedatelj gospodin Kostanjevec konstatirao da je sa o s a m glasova z a i p e t glasova p r o t i v

 **izabran Odbor za izbor i imenovanja u sastavu:**

**Mirko Jurič, predsjednik te**

**Marijan Mihalić, Robert Kovačić, Robert Rudančić i Marjana Majhen, članovi.**

**Rješenje o izboru Mandatne komisije, priloženo je uz Zapisnik i čini njegov sastavni dio.**

**Ad 5)**

Predsjedatelj gospodin Kostanjevec upoznao je vijećnike da slijedi izbor predsjednika Općinskog vijeća, kao i izbor potpredsjednika Općinskog vijeća.

Nadalje predsjedatelj napominje da se izabrani Odbor za izbor i imenovanja može povući radi pripreme prijedloga pa je zbog toga odredio kratku stanku.

Nakon stanke predsjedatelj je upoznao vijećnike da prema odredbama Statuta, Vijeće ima predsjednika i jednog potpredsjednika te da se oni biraju na prijedlog Odbora za izbor i imenovanje, odnosno na način i po postupku propisanom Statutom i Poslovnikom ili na pisani prijedlog najmanje 1/3 vijećnika.

Također, predsjedatelj je vijećnike upoznao s pravima i dužnostima predsjednika i potpredsjednika Općinskog vijeća, a uz to je napomenuo da je potrebno da za predsjednika i potpredsjednika glasuje natpolovična većina svih vijećnika, što znači najmanje 7 vijećnika kako bi oni bili izabrani.

Na poziv predsjedatelja, predsjednik Odbora za izbor i imenovanja gospodin Jurič, upoznao je s Prijedlogom Odbora za izbor i imenovanja kojim se

za predsjednicu Općinskog vijeća predlaže Melani Gavrić, a za potpredsjednika Općinskog vijeća Božidara Levanića.

Predsjedatelj je zahvalio predsjedniku Odbora te je upitao imaju li vijećnici neki drugi prijedlog.

Vijećnik Mario Bek predložio je

 za predsjednicu Općinskog vijeća Melani Gavrić, a za potpredsjednika Općinskog vijeća gospodina Ivana Kelemena

temeljem Prijedloga potpisanog od strane vijećnika Krunoslava Kostanjevca, Marjane Majhen, Ivane Mraković, Maria Beka i Ivana Kelemena , a koji je priložen je uz Zapisnik i čini njegov sastavni dio.

Nakon izvršenog glasovanja predsjedatelj gospodin Kostanjevec je konstatirao da je j e d n o g l a s n o odnosno s 13 glasova z a ,

**MELANI GAVRIĆ izabrana za predsjednicu Općinskog vijeća Općine Vinica.**

**Rješenje o izboru predsjednice Općinskog vijeća, priloženo je uz Zapisnik i čini njegov sastavni dio.**

Predsjedatelj gospodin Kostanjevec čestitao je izabranoj predsjednici Općinskog vijeća na izboru te joj je poželio puno uspjeha u radu.

Predsjedatelj Kostanjevec zatim je konstatirao da je ovime, sukladno odredbi članka 32. Zakona o lokalnoj i područnoj (regionalnoj) samoupravi, **Općinsko vijeće Općine Vinica k o n s t i t u i r a n o.**

Vođenje sjednice nakon toga preuzela je predsjednica Općinskog vijeća gospođa Melani Gavrić.

Predsjednica se zahvalila na izboru te je napomenula da je potrebno još glasovati o prijedlogu za izbor potpredsjednika Općinskog vijeća, a navodi da sukladno Statutu Općinsko vijeće Općine Vinica ima jednog potpredsjednika.

Predsjednica Gavrić stavila je na glasovanje prijedlog Odbora za izbor i imenovanja, kojim je za potpredsjednika Općinskog vijeća predložen Božidar Levanić te je nakon izvršenog glasovanja konstatirala da je z a prijedlog glasovalo o s a m vijećnika, a p r o t i v prijedloga glasovalo je p e t vijećnika.

Predsjednica je nakon glasovanja o drugom prijedlogu kojim je za potpredsjednika predložen Ivan Kelemen, konstatirala da je z a prijedlog glasovalo p e t vijećnika, dok je o s a m vijećnika glasovalo p r o t i v.

Predsjednica Gavrić konstatirala je da je većinom od o s a m glasova za ,

**BOŽIDAR LEVANIĆ izabran za potpredsjednika Općinskog vijeća Općine Vinica.**

**Rješenje o izboru potpredsjednika Općinskog vijeća Općine Vinica, priloženo je uz Zapisnik i čini njegov sastavni dio.**

**Ad 6)**

Predsjednica je upoznala vijećnike da se predsjednik Odbora za statutarno-pravna pitanja bira iz redova vijećnika, a članovi mogu biti izabrani iz redova znanstvenih, stručnih i drugih javnih osoba.

Nadalje predsjednica je navela da predlagatelj uz prijedlog članova obavezno dostavlja i njihovu pisanu izjavu o prihvaćanju imenovanja. Isto tako predsjednica je upoznala vijećnike s nadležnostima Odbora za statutarno-pravna pitanja, utvrđenim Statutom i Poslovnikom kao i s time da mandat članovima traje do isteka mandata saziva Vijeća, ukoliko Vijeće ne odluči drugačije.

Predsjednica je pozvala predsjednika Odbora za izbor i imenovanja da Vijeće upozna s prijedlogom za izbor Odbora za statutarno-pravna pitanja.

Gospodin Jurič upoznao je Vijeće da Odbor predlaže:

Domagoja Kovačića za predsjednika Odbora za statutarno-pravna pitanja te

Roberta Kovačića, Roberta Rudančića, Sanju Klepać i Marjanu Majhen za članove

te ujedno Odbor prilaže njihove pisane izjave o prihvaćanju imenovanja.

Predsjednica Gavrić upitala je imaju li vijećnici neki drugi prijedlog.

Vijećnica Ivana Mraković predložila je

Marijanu Majhen za predsjednicu Odbora za statutarno-pravna pitanja, a

za članove predlaže Sanju Klepać, Roberta Rudančića, Roberta Kovačića i Domagoja Kovačića

temeljem Prijedloga potpisanog od strane vijećnika Krunoslava Kostanjevca, Marjane Majhen, Ivane Mraković, Maria Beka i Ivana Kelemena, koji je Prijedlog priložen je uz Zapisnik i čini njegov sastavni dio.

Predsjednica Melani Gavrić stavila je na glasovanje prijedlog Odbora za izbor i imenovanja te je nakon izvršenog glasovanja konstatirala da je o s a m vijećnika glasovalo z a , dok je p e t vijećnika glasovalo p r o t i v prijedloga Odbora za izbor i imenovanja.

Nakon toga predsjednica Gavrić stavila je na glasovanje prijedlog vijećnice Ivane Mraković , a nakon izvršenog glasovanja predsjednica je konstatirala da je p e t vijećnika glasovalo z a prijedlog, dok je

o s a m vijećnika glasovalo p r o t i v prijedloga.

Predsjednica gospođa Gavrić na kraju je konstatirala da su većinom od o s a m glasova z a u

**ODBOR ZA STATUTARNO-PRAVNA PITANJA**

**izabrani Domagoj Kovačić kao predsjednik te**

**Robert Kovačić, Robert Rudančić, Sanja Klepać i Marjana Majhen kao članovi.**

**Rješenje o izboru članova Odbora za statutarno-pravna pitanja, priloženo je uz Zapisnik i čini njegov sastavni dio.**

**Ad 7)**

Predsjednica Vijeća gospođa Gavrić, upoznala je vijećnike da Odbor za financije i proračun čine predsjednik i četiri člana, da se bira na način kao i Odbor za statutarno-pravna pitanja te je nabrojila nadležnosti Odbora za financije i proračun.

Nakon toga pozvala je predsjednika Odbora za izbor i imenovanja da iznese prijedlog za izbor članova Odbora za financije i proračun.

Predsjednik Odbora za izbor i imenovanja gospodin Jurič, upoznao je vijećnike da Odbor predlaže

Marijana Mihalića za predsjednika te

Filipa Hohnjeca, Božidara Levanića, Mirka Juriča i Krunoslava Kostanjevca za članove Odbora za financije i proračun

 te da Odbor uz Prijedlog prilaže i njihove pisane izjave o prihvaćanju imenovanja.

Drugih prijedloga nije bilo.

Po izvršenom glasovanju, predsjednica Vijeća konstatirala je da je o s a m glasova z a Prijedlog Odbora za izbor i imenovanja, č e t i r i glasa p r o t i v i j e d a n s u z d r ž a n.

Predsjednica gospođa Gavrić na kraju je konstatirala da su većinom od o s a m glasova z a u

**ODBOR ZA FINANCIJE I PRORAČUN**

**izabrani Marijan Mihalić kao predsjednik te**

**Filip Hohnjec, Božidar Levanić, Mirko Jurič i Krunoslav Kostanjevec kao članovi.**

**Rješenje o izboru Odbora za financije i proračun, priloženo je uz Zapisnik i čini njegov sastavni dio.**

**Ad 8)**

Predsjednica gospođa Gavrić, napomenula je da je sljedeća točka, Odluka o visini naknade za rad članova Općinskog vijeća te ostalih radnih tijela pa je pozvala pročelnicu da ukratko obrazloži točku.

Pročelnica Ana Cvetko navodi da je prijedlog Odluke vijećnicima dostavljen uz poziv na sjednicu te da je u članku 2. uočila grešku, odnosno da umjesto „ili radnog tijela“ treba pisati „i radnog tijela“.

Pročelnica nadalje navodi da će iznos naknade odrediti vijećnici, a napominje da je do sada to bilo 46 Eura po sjednici.

Nadalje pročelnica je upoznala vijećnike da je, obzirom na broj stanovnika, za Općinu Vinica propisan prag od 6.000,00 kn godišnje što u eurima iznosi 796 Eura godišnje.

Pročelnica je na kraju napomenula da obzirom da je naknada do sada iznosila 46 Eura, da se možda razmisli o zaokruživanju na 50 Eura što bi bilo unutar navedene propisane granice.

Vijećnik Domagoj Kovačić predložio je da to bude 40,00 Eura.

Drugih prijedloga nije bilo.

Predsjednica je stavila na glasovanje prijedlog vijećnika da naknada bude 40,00 Eura te je nakon glasovanja konstatirala da je d v a n a e s t glasova bilo z a i j e d a n s u z d r ž a n i.

Predsjednica Vijeća zatim je konstatirala da je Općinsko vijeće Općine Vinica, sa d v a n a e s t glasova z a

i j e d n i m s u z d r ž a n i m usvojilo

**ODLUKU O VISINI NAKNADE ZA RAD ČLANOVA OPĆINSKOG VIJEĆA TE OSTALIH RADNIH TIJELA,**

koja je priložena uz Zapisnik i čini njegov sastavni dio.

Na kraju pročelnica Cvetko kratko je informirala vijećnike da je načelnik kao privremenu zamjenicu imenovao članicu Općinskog vijeća Melani Gavrić, a načelnik je informaciju ispravio te navodi da privremenim zamjenikom imenuje Krunoslava Kostanjevca.

Predsjednica Općinskog vijeća napomenula je da je rad po utvrđenom dnevnom redu ove konstituirajuće sjednice završen te se vijećnicima i ostalim sudionicima zahvalila na suradnji i svima poželjela uspješan rad u ovom Vijeću.

Predsjednica Gavrić sjednicu je zaključila u 20 sati i 6 minuta.

Voditeljica Zapisnika: Ovjerovitelji Zapisnika: Predsjednica

 Biserka Jakopanec 1. Domagoj Kovačić Općinskog vijeća:

 Melani Gavrić

 2. Robert Kovačić